Document ID: 32006R0346

A BIZOTTSÁG 346/2006/EK RENDELETE
(2006. február 27.)
a finomítóüzemek ellátására az AKCS-országokból származó nádcukorimport kedvezményes vámkontingenseinek a 2006. március 1-jétől2006. június 30-ig terjedő időszakra vonatkozó megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 39. cikke (6) bekezdésére,
mivel:
(1)
Az 1260/2001/EK rendelet 39. cikkének (1) bekezdése előírja, hogy a 2001/2002-től 2005/2006-ig tartó gazdasági időszakra és azzal a céllal, hogy a közösségi finomítóknak elegendő készletet biztosítsanak, különleges csökkentett vámot rónak ki az azon országokból származó nyers nádcukor importjára vonatkozóan, amelyekkel a Közösség kedvezményes feltételekkel kötött szállítási megállapodást. A 2001/870/EK tanácsi határozat (2) alapján jelenleg ilyen megállapodások kerültek megkötésre egyrészről az AKCS-EK Partnerségi Megállapodás V. mellékletéhez csatolt, az AKCS cukorra vonatkozó 3. sz. jegyzőkönyvben (3) említett afrikai, karib-térségi és csendes-óceáni államokkal (AKCS-országok), másrészről az Indiai Köztársasággal.
(2)
A levélváltás formájában létrejött, és a 2001/870/EK határozat által megkötött megállapodások előírják, hogy az érintett finomítóknak a nyerscukor garantált árával azonos, a vonatkozó gazdasági évre megállapított átállási támogatással csökkentett beszerzési minimálárat kell fizetniük. A 2005/2006-os gazdasági évre alkalmazandó elemek figyelembevételével meg kell tehát határozni ezt a minimálárat.
(3)
Az importra szánt kedvezményes cukor mennyiségét egy előzetes éves közösségi mérleg alapján az 1260/2001/EK rendelet 39. cikkének megfelelően kell meghatározni.
(4)
Ez a mérleg nyilvánvalóvá teszi a nyerscukor importjának szükségességét és a 2005/2006-os gazdasági évre a vámkontingensek megnyitását mostantól kezdve, a fent említett megállapodásokban foglalt csökkentett különleges vámtétel mellett, annak érdekében, hogy e gazdasági év egy részében biztosítva legyenek a közösségi finomítók szükségletei.
(5)
Az 978/2005/EK bizottsági rendelet (4) alapján a vámkontingensek tehát megnyitásra kerültek a 2005. július 1-től2006. február 28-ig terjedő időszakra.
(6)
Mivel a nyersnádcukor-termelésre vonatkozó előrejelzések a 2005/2006. gazdasági évre rendelkezésre állnak, szükséges a kontingens megnyitása a gazdasági év második részére.
(7)
Pontosítani kell, hogy a 2003/2004., 2004/2005. és 2005/2006. gazdasági évre a bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint az 1464/95/EK és a 779/96/EK rendelet módosításáról szóló, 2003. június 30-i 1159/2003/EK bizottsági rendeletet (5) az új kontingensnek megfelelően kell alkalmazni.
(8)
Annak érdekében, hogy a piaci szereplők kimeríthessék a 978/2005/EK rendelet által a 2005. július 1-től2006. február 28-ig terjedő időszakra megnyitott két kontingens tárgyát képező speciális kedvezményes cukormennyiséget, helyénvaló a fent említett kontingensek iránti igazolás benyújtásának határidejét 2006. június 30-ig meghosszabbítani.
(9)
Az ebben a rendeletben foglalt intézkedések összhangban vannak a cukorpiaci irányítóbizottság véleményével,
ELFOGADTA EZT A RENDELETET:
1. cikk
A 2006. március 1-tőljúnius 30-ig tartó időszakra a 2001/870/EK határozat keretében megnyitásra került a levélváltás formájában létrejött és az ugyanezzel a határozattal elfogadott, a megállapodást aláíró AKCS-országokból származó, finomításra szánt, 1701 11 10 KN-kód alá tartozó nyers nádcukor 60 224 tonna import vámkontingense fehércukorban kifejezve.
2. cikk
(1) Az 1. cikkben emített mennyiségű minőségi import nyers cukor különleges csökkentett vámja 100 kg-ként 0 euro.
(2) A minőségi nyers cukor közösségi finomítók által fizetendő beszerzési minimálára az 1. cikkben említett időszakra 100 kg-ként 49,68 euro.
3. cikk
Az e rendelet által megnyitott vámkontingensre az 1159/2003/EK rendelet alkalmazandó.
4. cikk
A 978/2005/EK rendelet 1. cikkének a) és b) pontjában előírt mennyiségek, amelyekre 2006. március 1. előtt nem nyújtottak be behozatali engedély iránti kérelmet, 2006. június 30-ig igényelhetők.
5. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2006. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. február 27-én.

Labels: 3
17
18